Bybelstudies 2 - Bet-El Bybel InstituutBet-El Bybel Instituut
Die Diploma in Bybelstudies is ‘n Vlak C kursus (Sien Prospektus) wat voortbou op die Sertifikaatprogramme in Bybelkunde en Bybelstudies. Daar word weereens soos in die geval van die Sertifikaatprogram in Bybelstudies gefokus op leierskap in ‘n bediening en spesifiek kom onderrig aan die beurt. Ander konsepte wat bestudeer word sluit in Evangelisasie en die metodes om bedienings uit te brei. Vier spesialisbedienings word hier behandel naamlik ‘n bediening aan gevangenis en vroue, terwyl intersessie en die interessante veld van genesing ook hanteer word.
Na voltooiing van hierdie kursus ontvang studente 80 krediete wat benut kan word vir verdere studies.
Die Diploma in Bybelstudies vorm die derde en laaste stap in die verwerwing van ‘n Diploma in Bybelstudies. Studente wat dus registreer met die doelwit om die Diploma in Bybelstudies te verwerf, volg die volgende pad na verwerwing van hierdie kwalifikasie:
Die kursus kan ook slegs vir Bybelstudiedoeleindes geneem word as geheel of as losstaande modules. Indien dit die geval is, ontvang u al die studiemateriaal en werk op u eie tyd deur die materiaal. Geen eksamens is van toepassing nie, maar daar word van studente verwag om werkopdragte in te handig as deel van die program. In die geval van registrasie vir Bybelstudiedoeleindes word ‘n brief van voltooiing uitgereik en nie die Sertifikaat nie. Daar is geen krediete wat toegeken word nie, maar erkenning vir vakeenhede geslaag sal gegee word indien studente later wil inskryf vir die Diplomakursus.
Studente wat registreer vir hierdie kursus moet ‘n werkopdrag in elkeen van die agt vakeenhede tot bevrediging voltooi ten einde die Diploma te ontvang. ‘n Finale eksamen sal ook afgelê moet word. Lees gerus meer oor elke vakeenheid onder die titel “Kursusinhoud” hieronder.
Sertifikaat in Bybelstudies
Die Diploma in Bybelstudies (80 krediete) behels die volgende vier modules wat bestaan uit agt verpligte vakeenhede:
MODULE 1 (20 Krediete)
HAR305 – Evangelisasie
HAR306 – Strategieë vir ‘n geestelike Oes
MODULE 2 (20 Krediete)
HAR401 – Onderrigtegnieke
HAR402 – Vermenigvuldigings metodes
MODULE 3 (20 Krediete)
HAR403 – ‘n Bediening in die Gevangenis
HAR404 – Vroue in die Bediening
MODULE 4 (20 Krediete)
HAR405 – Intersessie
HAR406 – Genesing: ‘n Stryd van die Liggaam
Die koste van die studieprogram is R 4 450.00. Hierdie studiekoste sluit registrasie, versending van u datastafie, asook alle studiemateriaal in. U kan volledige inligting oor die studiekoste verkry in die Prospektus. U kan die Prospektus hier aflaai.